cricket
జరిమానా విధింపుపై కెప్టెన్‌ కుక్‌ సంతృప్తి
న్యూఢిల్లీ: బంగ్లాదేశ్‌తో మిర్పార్‌లో జరిగిన రెండవ టెస్టులో ఇంగ్లండ్‌ బౌలర్‌ బెన్‌ స్టోక్స్‌కు జరిమానా విధించడంపై ఆ జట్టు కెప్టెన్‌ అలెస్టర్‌ కుక్‌ అసంతృప్తి వ్యక్తం చేశాడు.కాగా రెండవ టెస్టులో ఇంగ్లండ్‌కు చెందిన ఆల్‌ రౌండర్‌ బెన్‌ స్టోక్స్‌ ఐసిసి నియమ నిబంధనలను ఉల్లంఘించినందుకు గాను మ్యాచ్‌ ఫీజులో 15 శాతం కోత విధించారు.మిర్పూర్‌లో జరిగిన రెండవ టెస్టులో మార్పింగ్‌ సెషన్‌లో బంగ్లాదేశ్‌ బ్యాట్స్‌మెన్‌ షబ్బిర్‌ రెహ్మాన్‌తో బెన్‌ స్టోక్స్‌ వాగ్వాదానికి దిగాడు.ఈ క్రమంలో అంపైర్లు కుమార ధర్మసేన,రవి కలుగజేసుకుని బెన్‌ స్టోక్స్‌కు సర్థి చెప్పేందుకు ప్రయత్నించారు.అంపైర్ల మాట పట్టించుకోకుండా రెహ్మాన్‌తో స్టోక్స్‌ మాటల యుద్ధానికి దిగాడు.దీంతో మ్యాచ్‌ అనంతరం స్టోక్స్‌కు మ్యాచ్‌ ఫీజులో 15 శాతం జరిమానా విధించారు.దీనిని కుక్‌ తప్పుబట్టాడు.ఆటలో సర్వసాధారణంఆ వాగ్వాదాలు చోటు చేసుకుంటాయని, స్టోక్స్‌ ప్రవర్తను సమర్ధించాడు.కాగా మైదానంలో జరిగిన ఈ వాగ్వాదంపై అంపైర్లు అతిగా స్పందించారని ఆరోపించాడు. తనకి కూడా ఇది కొంత అసంతృప్తికి గురి చేసినట్లు పేర్కొన్నాడు.స్టోక్స్‌,రహీమ్‌ ఇద్దరూ కాంపిటేషన్‌ క్రికెటర్లు,నా వరకు అయితే ఆ వాగ్వాదాన్ని ప్రజలు కూడా ఆహ్వానిస్తారు. అభిమానులకు అదే కావాలి అని కుక్‌ పేర్కొన్నాడు.కొన్నిసార్లు అంపైర్లు వెంటనే కలుగజేసుకుంటూ ఉంటారు.ఇక్కడ కూడా అదే జరిగింది. ఏది ఏమైనా స్టోక్స్‌కు జరిమానా విధించడం నన్ను కొంత నిరాశకు గురి చేసింది అని అలెస్టర్‌ కుక్‌ పేర్కొన్నాడు.కాగా రెండవ టెస్టు చివరి రోజు రెహ్మాన్‌ని స్టోర్‌ పదే పదే రెచ్చగొట్టాడు.దీంతో ఇద్దరి మధ్యల మాటల యుద్ధం జరిగింది.దీనిపై ఆన్‌ ఫీల్డ్‌ అంపైర్లు పలుమార్లు స్టోక్స్‌ను మందలించినా పద్దతి మార్చుకోకుండా మరోసారి రెచ్చగొట్టాడు.ఇది క్రీడా స్పూర్థికి విరుద్దం కావడంతో వారు మ్యాచ్‌ రిఫరీకి ఫిర్యాదు చేశారు. దీంతో మ్యాచ్‌ రిఫరీ స్టోక్స్‌కు జరిమానా విధిస్తూ ఐసిసి నిర్ణయం తీసుకుంది.